Den nedskalerede version af Nibe Festival åbnede i dag med glade gæster og frivillige på festivalpladsen ved vandet

I Nibe tog de torsdag hul på den nedskalerede udgave af byens årlige musikfest. Festival er det ikke, men fire enkeltstående koncertdage med begrænset antal tilskuere, og det er en fin løsning, lyder det fra både gæster og frivillige på førstedagen. Glæden over igen at være noget for musikken, festen og hyggen i Nibe er ikke til at tage fejl af blandt de frivillige, der i år giver en hånd med ved ”Lyden af Nibe”. Ikke det samme som den festival, de igen i år må undvære, med det er alligevel godt, fortæller Mia Nielsen, der frivillig i baren. -	Der skal ikke være tvivl om, at jeg godt gad det helt store fra den store scene. Men når det ikke kan være anderledes, så er det her et rigtig godt alternativ, siger hun. De kommende dage fortsætter musikfesten med navne som Carpark North, Scarlet Pleasure, Jonah Blacksmith Trio, Medina, Lars Lilholt Band, Alphabeat og mange flere. … og ja. Der er totalt udsolgt alle dage. Men du kan dyrke misundelsen lidt ved at klikke forbi Lyden af Nibes webside .